open-index/open-wikipedia-markdown huggingface dataset:
Fekting under de britiske samveldeleker 1970

**Fekting under de britiske samveldeleker  1970**.  Fekting var en av flere sporter under British Commonwealth Games som ble arrangert i Edinburgh i Skottland i perioden 16. til 25. juli 1970.  Det var de niende lekene i det som kom til å bli Samveldelekene (Commonwealth Games) fra 1978. I lekene i 1970  ble det konkurrert i åtte fektøvelser, seks for menn og to for kvinner. Kårde, sabel og florett både individuelt og i lag for menn og for kvinner en individuell og en lagkonkurranse i florett. England ble beste nasjon med sju gullmedaljer foran Skottland med en.

## Medaljer

## Eksterne lenker
* Commonwealth Games
Bangweuluskjoldet

**Bangweuluskjoldet**, eller ***Bengewulu-blokken***, er et mer enn to milliarder år gammelt kraton (grunnfjellsskjold) med et om lag halvparten så gammelt kratonbelte rundt. Det er lokalisert i det sørlige Afrika, hovedsakelig i dagens sørøstre Kongo, Zambia og Malawi. Det er fra eldre proterozoikum, og dermed like gammelt som mange av de støre kratonene i Sørlige Afrika og Sør-Amerika som ble dannet for 1,0–2,5 milliarder år siden.

Alderen er usikker, men beltet omkring kratonkjernen ble dannet ved en kollisjonspreget hendelse for 1,3–1,0 milliard år siden, fra tiden da superkontinentet Rodinia ble dannet. Hendelsen var preget av platebue-magnetisme. Grunnfjellsskjoldet er på drøyt 150 000&nbsp;km2, men er omgitt av foldebelter (Kibara, Irumide) som ble dannet i forbindelse med den generelle tektoniske hendelseskjeden som omgir hele Kalahariskjoldet og som forbindes med dannelsen av Rodinia.

De østlige marginene av Bangweuluskjoldet og dets Irumidebelte, er preget av platebue-skorpe fra midtre proterozoikum. I nyere (neo-) proterozoikum for mindre enn én milliard år siden brakk Rodinia opp og dannet riftsoner som etter hvert utviklet seg til små havområder. I påfølgende kollisjonshendelser for anslagsvis 750 millioner år siden, og 575–505 millioner år siden (Gondwana-kollisjonen), skapte fjellkjedefoldinger som støter mot Kongo-Saldania-beltet i vest og Mosambikbeltet i øst. Den sistnevnte kollisjonen mellom Vest-Gondwana og Øst-Gondwana som skapte superkontinentet Gondwana, løp langs den senere Vest-Pokot-sprekken i øst.

## Referanser
Georg Ebers

**Georg Moritz Ebers** (født 1. mars 1837 i Berlin, død  7. august 1898 i Tutzing) var en tysk egyptolog og forfatter. 

## Liv og virke
### Bakgrunn
Ebers stammet fra det berlinske jødiske storborgerskap. Begge foreldre var konvertert til kristendommen. Georg ble av sin mor sendt til Keilhau ved Rudolstadt til en oppdragelsesanstalt for gutter. Ettersom man der ikke kunne avlegge *[[Abitur]]*, gikk han fra 1852 på gymnasiet i Cottbus. På grunn av en forbindelse han hadde til en skuespillerinne måtte han forlate gymnaset og fikk ikke tatt *Abitur* før i 1857 i Quedlinburg. 

Ebers studerte så rettsvitenskap ved Georg-August-Universität i Göttingen. Snart ble han mer og mer opptatt av oldtidens Egypt. Hans lærer i studiet av hieroglyfene var Richard Lepsius.

### Forsker
I 1865 ble Egert habilitert doktor ved universitetet i Jena og ble privatdosent, i 1869 ekstraordinær professor for Egyptologi.

Ebers var 1870-89 full professor i Leipzig. Han har gitt navn til den såkalte Papyrus Ebers, som han kom over under reiser i Egypt og Nubia. Ebers kjøpte papyrusrullen i Egypt i 1872 av en araber som påstod seg å ha funnet den mellom knærne på en mumie fra nekropolen utenfor byen Teben. 

Man anser at Papyrus Ebers er fra omkring 1550 f.Kr. 

Av Ebers vitenskapelige arbeider er *Ägypten und die Bücher Moses* (2 bind, 1868), *Sinnbildliches. Die koptische Kunst* (1892), *Antike Portraits. Die hellenistische Bildnisse aus dem Fajjûm* (1893), samt en monografi om hans lærer Karl Richard Lepsius (1885). Blant populærvitenskaplige arbeider var  *Durch Gosen zum Sinai* (2. opplag 1889), *Aegypten in Bild und Wort* (2. opplag, to bind 1879).

Ebers skrev flere romaner med handling som utspilte seg i oldtidens Egypt. *Eine ägyptische Königstochter*, publisert 1864, fikk stor popularitet. Blant hans andre verk i samme sjanger var *[[Uarda]]* (3 band, 1877), *Homo sum* (1878), *Der Kaiser* (2 bind, 1881) og *Kleopatra* (1894). Ebers valgtee også ember fra den tyske historie, som *Die Frau Bürgmeisterin* (1882), *Ein Wort* (1882). Hans *Gesammelte Werke* ble utgitt 1893-97 i 32 bind.

## Referanser


## Litteratur
* *[[Svensk uppslagsbok]]*. Malmö 1931.

## Eksterne lenker
*
Aziz Sancar

**Aziz Sancar** (født 8. september 1946) er en tyrkisk biokjemiker og molekylærbiolog med DNA-reparasjon, cellesyklus og den biologiske klokke som spesialfelt. I 2015 ble han tildelt Nobelprisen i kjemi sammen med Tomas Lindahl og Paul L. Modrich for deres mekanistiske studier av DNA-reparasjon.

Han er også medgrunnlegger av *Aziz and Gwen Sancar Foundation* som er en ideell organisasjon som jobber for å fremme tyrkisk kultur og støtte tyrkiske studenter i USA.

## Biografi
Sancar ble født 8. september 1946 i en familie i den lavere middelklassen i Savur i Mardin-provinsen i Tyrkia. Han var det syvende av åtte barn, foreldrene hans var analfabeter, men de la stor vekt på utdanning for barna deres.

Sancar er et æresmedlem ved det tyrkiske vitenskapsakademi og ved det amerikanske *Academy of Arts and Sciences*.

Hans lengstvarende stuide hadde med fotoflyase å gjøre. I artikkelen hans fra PNAS har sier han at dette studiet har vart i over 20 år.

Sancar ble valgt til medlem ved National Academy of Sciences i 2005 som det første tyrkisk-amerikanske medlemmet. Han er gift med Gwen Boles Sancar, som også er professor. Hun er professor i biokjemi og biofysikk ved University of North Carolina. Sammen grunnla de *Aziz and Gwen Sancar Foundation*, som er en ideell organisasjon som jobber for å fremme tyrkisk kultur og støtte tyrkiske studenter i USA.

## Referanser
Terence

**Terence** er et engelsk mannsnavn med romersk opprinnelse.

## Etymologi
*Terence* er en engelsk form av det romerske navnet *Terentius*, som har ukjent betydning, muligens dannet av *terere*, «gni». *Terence* har i Irland også vært brukt som en engelsk form av irsk-gæliske *Toirdhealbhach*, «opphavsmann», dannet av *toirdhealbh*, «spørrende».

}

|

|}

*Terence* har videre gitt opphav til de engelske navnene *Tel*, *Terance*, *Terrance*, *Terrence* og *[[Terry (navn)|Terry]]*. *Terentius* har også gitt opphav til spanske *Terencio*, italienske *Terenzio*, georgiske *Terenti*, russiske og ukrainske *Terentij* og finske *Tero*.

## Utbredelse
*Terence* ble tatt i bruk i England sent på 1800-tallet og var et populært navn i England fra 1930-årene til 1950-årene.

*Terence* er i dag et vanlig navn blant annet i Kamerun og Irland.

|}

## Kjente personer med navnet
Personene i listen er ordnet kronologisk etter fødselsår.
*Terence Stamp (1938–2025), engelsk skuespiller
*Terence McKenna (1946–2000), amerikansk etnobotaniker
*Terence Blanchard (født 1962), amerikansk jazz-trompetist
*Terence Trent D'Arby (født 1962), amerikansk sanger, nå Sananda Francesco Maitreya
*Terence Fixmer (født 1972), fransk plateprodusent
*Terence Tao (født 1975), australsk matematiker
*Terence Koh (født 1977), kinesisk kunstner
*Terence Nance (født 1982), amerikansk filmregissør

## Referanser


## Eksterne lenker
Transformasjonsgrammatikk

En **transformasjonsgrammatikk** (**TG**) er en generativ grammatikk for et hvilket som helst naturlig språk som involverer bruk av definerte operasjoner som kalles *transformasjoner* for å produsere nye setninger ut i fra eksisterende setninger. Begrepet ble innført av Noam Chomsky i 1957. Mye av den nyere forskninga på transformasjonsgrammatikker er inspirert av Chomskys minimalistprogram.

I en transformasjonsgrammatikk har hver setning i et språk to representasjonsnivåer: en *dypstruktur* og en *overflatestruktur*. Dypstrukturen representerer setningas semantiske sammenhenger. Denne omformes til overflatestrukturen, som er setningas uttalte eller skrevne form, via transformasjoner. Chomsky mener at det er betydelige likheter mellom forskjellige språks dypstrukturer, og at disse strukturene avdekker felles egenskaper som ikke kommer til syne i overflatestrukturen.

Et eksempel på en transformasjon i norsk er spørresetninger. Disse har ei deklarativ setning som dypstruktur, for eksempel *Du er der*. Transformasjonsreglene sier at for å danne ei spørresetning, flyttes verbet før subjektet, noe som gir overflatestrukturen *Er du der?*

## Litteratur
*Chomsky, Noam (1957). *Syntactic Structures*. Haag: Mouton. ISBN 3-11-017279-8.
*Chomsky, Noam (1995). *The Minimalist Program*. Cambridge, Massachusetts: The MIT Press.
Laplace-operator

**Laplace-operator** er en differensiell vektor-operator i matematikk, definert som divergensen til gradienten til en funksjon i et euklidsk rom. Laplace-operatoren anvendt på en funksjon f skrives som regel som \nabla\cdot\nabla f, \nabla^2 f eller \Delta f, der \nabla er nabla-operatoren.

## Definisjon
Laplace-operatoren er en andreordens differensialoperator som i kartesiske koordinater er gitt ved:
:\Delta f = \nabla^2 f = \nabla \cdot \nabla f. 
Merk at f må være to ganger deriverbar og at \nabla er definert ved:
:\nabla = \left ( \frac{\partial}{\partial x_1} , \ldots , \frac{\partial}{\partial x_n} \right ).

## Forskjellige koordinatsystem
Hvordan Laplace operatoren uttrykkes, avhenger av koordinatsystemet.

### To dimensjoner

I et **[[kartesisk koordinatsystem]]** er Laplace operatoren gitt ved

:\Delta f = \frac{\partial^2 f}{\partial x^2} + \frac{\partial^2 f}{\partial y^2} 

der x og y er standard kartesiske koordinater i xy-planet.

I et **[[polarkoordinatsystem]]** er Laplace operatoren gitt ved

:\begin{align}
\Delta f &= \frac{1}{r} \frac{\partial}{\partial r} \left( r \frac{\partial f}{\partial r} \right) + \frac{1}{r^2} \frac{\partial^2 f}{\partial \theta^2} \\
&= \frac{\partial^2 f}{\partial r^2} + \frac{1}{r} \frac{\partial f}{\partial r} + \frac{1}{r^2} \frac{\partial^2 f}{\partial \theta^2}.
\end{align}

der r er avstand fra origo og \theta er vinkel i forhold til det man vil kalle x-aksen i et kartesisk koordinatsystem.

### Tre dimensjoner
I et **[[kartesisk koordinatsystem]]** er Laplace operatoren gitt ved

:\Delta f = \frac{\partial^2 f}{\partial x^2} + \frac{\partial^2 f}{\partial y^2} + \frac{\partial^2 f}{\partial z^2}.
 
der x, y og z er standard kartesiske koordinater i xyz-rommet.

I **[[polarkoordinatsystem|sylinderkoordinater]]** er Laplace operatoren gitt ved

:\Delta f = \frac{1}{\rho} \frac{\partial}{\partial \rho} \left(\rho \frac{\partial f}{\partial \rho} \right) + \frac{1}{\rho^2} \frac{\partial^2 f}{\partial \varphi^2} + \frac{\partial^2 f}{\partial z^2 }.

der r er avstand fra origo til projeksjonen i xy-planet, \theta er vinkel i forhold til det man vil kalle x-aksen i et kartesisk koordinatsystem, og z er høyden.

I **[[kulekoordinater]]** er Laplace operatoren gitt ved

: \nabla^2\Phi = {1\over r^2} {\partial\over\partial r}\left(r^2 {\partial\Phi\over\partial r}\right) + {1\over r^2\sin\theta} {\partial\over\partial\theta}\left(\sin\theta{\partial\Phi\over\partial\theta}\right) + {1\over r^2\sin^2\theta} {\partial^2\Phi\over\partial\phi^2} .

der r er avstand fra origo og (\theta,\phi) angir vinkelen.

## Se også
* Gradient
* Divergens
* Curl

## Referanser
Paul L. Modrich

**Paul Lawrence Modrich** (født 1946) er James B. Duke Professor i biokjemi ved Duke University og prosjektleder ved Howard Hughes Medical Institue. Han mottok i 2015 Nobelprisen i kjemi sammen med Tomas Lindahl og Aziz Sancar for deres mekanistiske studier av DNA-reparasjon.

## Referanser
Tomas Lindahl

**Tomas Robert Lindahl** (født 28. januar 1938) er en svensk forsker med kreftforskning som spesialfelt. I 2015 ble han tildelt Nobelprisen i kjemi sammen med den amerikanske biokjemikeren Paul L. Modrich og den tyrkiske biokjemikeren Aziz Sancar for mekanistiske stuider av DNA-reparasjon.. Han mottok også Copleymedaljen i 2010.

## Referanser



## Eksterne lenker
*
Amazonia

**Amazonia** er et tidligere kontinent som oppstod allerede for mer enn 2,5 milliarder år siden, og bestod i det vesentlige av Amasonasskjoldet som er et kraton som dekker de nåværende nordlige delene av Brasil. I nyere proterozoikum støtte Amazonia sammen med Laurasia og Baltika, som var restene av det forrige superkontinentet Columbia, og de dannet det som ble superkontinentet Rodinia – sammen med også Sao Francisco-skjoldet, Kongoskjoldet og Kalahariskjoldet. Rodinia-kontinentet lå hovedsakelig sør for ekvator, nedover mot sydpolen.

Under dannelsen av Rodinia da Amazonia- og Baltika-platene kolliderte, skjedde en fjellkjededannelse langs kollisjonssonen som skapte fjellkjeder i nordøstre Brasil, og tilsvarende skapte Det sveko-norvegiske grunnfjellet i dagens sørlige Norge og Sverige. De drøyt 1 milliard år gamle grunnfjellsområdene i Agder, Telemark og Sør-Sverige er resultatene av denne kollisjonen.

For mindre enn 1 mrd år siden (antakelig 850–630 millioner år) brakk Rodinia opp og dannet riftsoner som etter hvert utviklet seg til små havområder. Amazonia inngikk da etter hvert i Vest-Gondwana (koplet til Vest-Afrika-skjoldet), som for 580–570 millioner år siden støtte sammen med Øst-Gondwana og skapte superkontinentet Gondwana.

## Se også
* Columbia
* Rodinia
* Prekambrium

## Eksterne lenker
* 
* 
*  
* 
*
Amiseginae

* 
 
**Amiseginae** er en underfamilie eller familie av broddveps i gruppen Chrysidoidea.

## Utseende
Små, gjerne maurlignende vepser. De fleste er vingeløse, men det finnes også noen med velutviklede vinger. De er blanke, men har sjelden metallglans. Hodet er stort og litt flatt med store fasettøyne, antennene er knebøyde. Thorax er svært langstrakt og tydelig delt opp i tre avsnitt. Bakkroppen er mer eller mindre oval uten noe langt eggleggingsrør eller påfallende brodd.

## Levevis
Amiseginae er parasitoider som utvikler seg i egg av spøkelsesinsekter (Phasmatodea).

## Utbredelse
Gruppen er utbredt i varme områder over hele Jorda, de følger vertenes utbredelse og mangler derfor i Europa.

## Systematisk inndeling

* Ordenen vepser (vepser, humler, bier og maur) (Hymenoptera) 
** Underordenen stilkvepser (Apocrita)
*** delgruppe broddvepser (Aculeata) 
**** Overfamilien Chrysidoidea
***** Familien gullvepser, Chrysididae 
****** Underfamilien **Amiseginae** Mocsáry, 1890
******* Slekten *[[Adelphe]]* Mocsáry, 1890
******* Slekten *[[Afrosega]]* Krombein, 1983
******* Slekten *[[Alieniscus]]* Benoit, 1951
******* Slekten *[[Amisega]]* Cameron, 1888
******* Slekten *[[Anachrysis]]* Krombein, 1986
******* Slekten *[[Anadelphe]]* Kimsey, 1987
******* Slekten *[[Atoposega]]* Krombein, 1957
******* Slekten *[[Baeosega]]* Krombein, 1983
******* Slekten *[[Bupon]]* Kimsey, 1986
******* Slekten *[[Cladobethylus]]* Kieffer, 1922
******* Slekten *[[Colocar]]* Krombein, 1957
******* Slekten *[[Duckeia]]* Costa Lima, 1936
******* Slekten *[[Exopapua]]* Krombein
******* Slekten *[[Exova]]* Riek, 1955
******* Slekten *[[Imasega]]* Krombein, 1983
******* Slekten *[[Indothrix]]* Krombein
******* Slekten *[[Isegama]]* Krombein
******* Slekten *[[Kryptosega]]* Kimsey, 1986
******* Slekten *[[Leptosega]]* Krombein, 1984
******* Slekten *[[Magdalium]]* Kimsey, 1986
******* Slekten *[[Mahinda]]* Krombein, 1983
******* Slekten *[[Microsega]]* Krombein, 1960
******* Slekten *[[Myrmecomimesis]]* Dalla Torre, 1897
******* Slekten *[[Nesogyne]]* Krombein, 1937
******* Slekten *[[Obenbergerella]]* Strand, 1929
******* Slekten *[[Perissosega]]* Krombein, 1983
******* Slekten *[[Reidia]]* Krombein, 1957
******* Slekten *[[Rohweria]]* Fouts, 1925
******* Slekten *[[Saltasega]]* Krombein, 1983
******* Slekten *[[Senesega]]* Kimsey, 2005
******* Slekten *[[Serendibula]]* Krombein

## Eksterne lenker
* 
* Artsadatabanken.no
* Chrysis.net – italiensk, engelskspråklig nettside om gullveps 
* Chrysididae på ''Tree of life''
* van Noort, Simon (uten dato) WaspWeb - Amisegine wasps of Africa and Madagascar https://web.archive.org/web/20160304193900/http://www.waspweb.org/Chrysidoidea/Chrysididae/Amiseginae/index.htm
* bugguide.net - bildegalleri over nordamerikanske arter
Prinsipp- og parameterteorien

**Prinsipp- og parameterteorien** (**P&P**) er et rammeverk innafor generativ grammatikk hvor syntaksen til naturlige språk beskrives i henhold til generelle *prinsipper* (abstrakte regler eller grammatikker) og spesifikke *parametere* (markører eller brytere) som for hvert språk er skrudd enten *på* eller *av*. Teorien ble formulert av lingvistene Noam Chomsky og Howard Lasnik i 1980-åra. Både styrings- og bindingsteorien og minimalistprogrammet er varianter av prinsipp- og parameterteorien.

Prinsippene er felles for alle verdens språk, mens parameterne er binære og språkspesifikke, og bestemmer den syntaktiske variasjonen blant verdens språk. Et prinsipp er for eksempel at ei setning alltid må ha et subjekt, eksplisitt eller ikke, mens en parameter bestemmer om subjektet i hvert enkelt språk må være eksplisitt (pro-drop-parameteren). Posisjonen til kjernen i en frase fastsettes også av en parameter.
Grasmyrskogvatnet

**Grasmyrskogvatnet** er en innsjø på øya Senja i Senja kommune i Troms. Den ligger like sør for bygda Grasmyrskogen og rundt 7 kilometer nordvest for Silsand. Utløpet er mot øst til Lakselva, mens hovedtilløpet er Tømmerelva, som munner ut i vestenden.

Området rundt Grasmyrskogvatnet, spesielt i vest, er dominert av vidstrakte myrer og våtmarksområder, som gradvis går over i skogkledte lier. Hele innsjøen, samt de tilstøtende våtmarksområdene i vest og øst, ligger innenfor Grasmyrskogvatn naturreservat.

## Referanser
Hodedrevet frasestrukturgrammatikk

**Hodedrevet frasestrukturgrammatikk** (engelsk: *Head-driven phrase structure grammer*; **HPSG**) er en ikke-transformasjonell generativ grammatikk utvikla av Carl Pollard og Ivan Sag. Den er en type av frasestrukturgrammatikk, i motsetning til dependensgrammatikk, og er den umiddelbare etterfølgeren til generalisert frasestrukturgrammatikk. HPSG henter inspirasjon fra andre fagområder, blant annet informatikk, og benytter Ferdinand de Sasussures begrep «tegn». Teorien bruker en uniform formalisme og er organisert modulært, noe som gjør at den enkelt kan benyttes i naturlig språkprosessering.

En HPSG-grammatikk inneholder prinsipper, grammatiske regler og leksikonoppslag som vanligvis ikke regnes som en del av en grammatikk. Formalismen er basert på leksikalisme, noe som betyr at leksikonet er mer enn bare ei liste med oppslag: det er i seg selv rikt strukturert.

Den grunnleggende HPSG-modellen tar for seg det saussaurianske tegnet; ord og fraser er to typer tegn. Et ord har to egenskaper: [PHON] (lyden, den fonetiske formen) og [SYNSEM] (den syntaktiske og semantiskeinformasjonen). Begge er delt inn i ulike underegenskaper. Både tegn og regler er formalisert som typifiserte egenskapsstrukturer.

## Eksterne lenker
* HPSG  hos Stanford University
* HPSG hos Ohio State University
Tømmerelva (Grasmyrskogvatnet i Lenvik)

**Tømmerelva** er ei elv på øya Senja i Senja kommune i Troms fylke. Den er 16,2 kilometer lang, og har et nedbørfelt på . Middelvannføringen ved munningen er .

Elva har utspring fra et tjern på Snøfjellet, og renner først mot vest før den snur mot sørøst og fortsetter ned gjennom Lars-Larsadalen. Fra Daudmannsfjellet og nedover er dalen skogkledt. Elva passerer fylkesvei 229 ved Sandbakken kapell. Over de siste fem kilometrene renner elva i et meanderende løp over de flate myrene sør for bygda Grasmyrskogen, før den munner ut i Grasmyrskogvatnet fra vest.

Lakselvvassdraget ble vernet mot kraftutbygging i Verneplan II for vassdrag i 1980. Elvemunningen og noe av myrområdene rundt ligger innenfor Grasmyrskogvatn naturreservat.

## Referanser
De grå ulvene

**Idealistiske ungdommer** (tyrkisk: *Ülkücü Gençlik*), mer allment kjent som **De grå ulver** (tyrkisk: *Bozkurtlar*) er en tyrkisk nasjonalistisk   ungdomsorganisasjon. De grå ulver er det høyreekstreme tyrkiske parti Det nasjonale aksjonspartis (MHP) ungdomsorganisasjon. 

Organisasjonen er blitt anklaget for terrorisme, og har ifølge tyrkiske myndigheter myrdet 694 personer i årene 1974–1980.  

## Referanser

## Eksterne lenker
*
Malcolm

**Malcolm** er et engelsk mannsnavn med skotsk opprinnelse.

## Etymologi
*Malcolm* er en engelsk form av skotske *Maol-Columb*, som er den keltiske formen av gammelirske *Máel Coluim*. Navnet er dannet av *máel*, «disippel», og *coluim*, «av sankt Columba».

## Utbredelse
*Malcolm* (eller *Maelchon*) er kjent brukt i Skottland på 500-tallet, av faren til kong Bridei I av pikterne. *Malcolm* var et populært navn i England i 1930- til 1950-årene.

|}

## Kjente personer med navnet
Personene i listen er ordnet kronologisk etter fødselsår.
*Malcolm I av Skottland (død 954), konge av Skottland 
*Malcolm II av Skottland (954&ndash;1034), konge av Skottland
*Malcolm III av Skottland (1031&ndash;1093), konge av Skottland
*Malcolm IV av Skottland (ca. 1141 &ndash; 1165), konge av Skottland
*Malcolm X (1925&ndash;1965), amerikansk aktivist

## Annen bruk av navnet
*Malcolm, rollefigur i Shakespeares tragedia *[[Macbeth (skuespill)|Macbeth]]* fra 1606.

## Referanser


## Eksterne lenker
Curl

I matematikk er **vektorrotasjon** eller **rotasjon** (engelsk: *curl*) en differensiell vektor-operator som beskriver den infinitesimale rotasjonen av et vektorfelt, i form av en vektor i ethvert punkt i feltet. Egenskapene til denne vektoren (lengden og retningen) beskriver rotasjonen i punktet. Curlen av et vektorfelt \mathbf{F} betegnes med \operatorname{curl}\,\mathbf{F} eller \nabla\times\mathbf{F}, hvor \nabla er nabla-operatoren og \times er kryssproduktet.

I det tre-dimensjonale kartesiske koordinatsystemet er rotasjonen av vektorfeltet \mathbf{F} = u\mathbf{i} + v\mathbf{j} + w\mathbf{k} gitt ved 
:\begin{vmatrix} 
\mathbf{i} & \mathbf{j} & \mathbf{k} \\
\dfrac{\partial}{\partial x} & \dfrac{\partial}{\partial y} & \dfrac{\partial}{\partial z} \\
u & v & w
\end{vmatrix}
,
hvor |\mathbf{A}| er determinanten til matrisen \mathbf{A}. Determinanten kan skrives ut som følger
:
\left(\frac{\partial w}{\partial y}  - \frac{\partial v}{\partial z}\right) \mathbf{i} 
+ \left(\frac{\partial u}{\partial z} - \frac{\partial w}{\partial x}\right) \mathbf{j} 
+ \left(\frac{\partial v}{\partial x} - \frac{\partial u}{\partial y}\right) \mathbf{k}
.

## Se også
* Gradient
* Divergens
* Laplace-operator

## Referanser
Grasmyrskogvatn naturreservat

**Grasmyrskogvatn naturreservat** er et naturreservat i Senja kommune i Troms. Det har et areal på  og ligger i et våtmarksområde på østsida av øya Senja.

Reservatet ble opprettet i 1995 for å bevare Grasmyrskogvatnet og tilstøtende myrområder ved den vestlige og østlige delen av vatnet. Det er et viktig hekkeområde for en rekke arter av ender og vadefugler, så som stjertand og svømmesnipe. Om høsten er Grasmyrskogvatnet fjærfellingsområde for dykkender og grasender. Området er også viktig for våtmarksavhengige spurvefugler. Noen skogbevokste areal med urterik bjørkeskog og vierkjerr. Nord for utløpet av Lakselva finnes starrsump (Svåan) med mye elvesnelle.

## Referanser
Gennaro Arcucci

**Gennaro Arcucci** (død 1800) var en italiensk greve, lege, antikvar og motstandshelt på øya Capri og en capriotisk martyr for gjeninnsettelse av Bourbonfamilien. Han skal ha vært den viktiste herre på øya og pleide å underholde kongen under hans besøk på øya med et glass av den berømte drikken, «Tiberius' tårer». Han ble hengt av bourbonerne i 1800, etter påstander om at han skal ha vært en liberal. En plakett til hans minne er satt opp på rådhusets vegg i Capri by på Piazza Umberto I.

## Referanser
Sverre Thornes

**Sverre Thornes** (født 2. november 1960) er konsernsjef i KLP siden januar 2008. Før dette var han konserndirektør med ansvar for Livsforsikring i KLP (2006–2008). Thornes har jobbet i KLP siden 1995. Han startet som renteforvalter, og var leder av KLP Kapitalforvaltning fra 2001–2006.

Thornes har en bachelorgrad i forretningsadministrasjon fra det amerikanske universitetet i Paris.

## Referanser
Norsk Elektrisk Glødelampefabrikk

**Norsk Elektrisk Glødelampefabrikk «Noreg»** var en norsk lyspæreprodusent med tilhold i Barbu i Arendal. Bedriften ble etablert i 1932 og var eid av Oslo-firmaene Sønnichsen og N. Jacobsens elektriske forretning. Glødelamper var en etterspurt forbruksvare i etterkrigstiden, noe som kan forklare at det i 1932 ble etablert to lyspærefabrikker i Norge. I tillegg til bedriften i Arendal, så etablerte Norske Philips en fabrikk i Brenneriveien i Oslo. Fra før hadde Osram en fabrikk i Drammen. «Noreg»-fabrikken i Arendal var imidlertid den største og mest moderne. 

## Brann og nyetablering
«Noreg»-fabrikken brant imidlertid ned i 1944. En ny fabrikk ble bygd opp på Myrene utenfor Arendal. Den stod klar i 1949. Denne gang var også Norske Phillips med på eiersiden, da de flyttet sin lyspæreproduksjonen fra Oslo til Arendal. I begynnelsen produserte fabrikken både «Noreg» og «Philips» lyspærer. Men etterhvert overtok Philips hele produksjonen. Produksjonen av lyspærer ble lagt ned i 1982, da modernisering og sentralisering førte til at fabrikken i Arendal ble lagt ned.

## Annen produksjon
Ved åpningen i 1949 ble det også startet opp produksjon av termoser og etterhvert skilt og andre refleksartikler. På 1950-tallet sank etterspørselen etter termoser grunnet import fra utlandet. På begynnelsen av 1960-tallet ble det også gjort et forsøk med produksjon av tv-apparater i samarbeid med den engelske produsenten Pye Ltd. Prosjektet ble mislykket og skrinlagt i 1964. 

## Arkivet
Arkivet etter Norsk Elektrisk Glødelampefabrikken «Noreg» befinner seg på Kuben i Arendal. Arkivet inneholder korrespondanse, saksdokumenter og årsmeldinger som dekker perioden 1947 til 1964. Arkivet omfatter også et fotoalbum fra 1932 med bilder fra produksjonen i Barbu og en 35 mm filmrull fra 1948 fra produksjonen ved fabrikken på Myrene.

## Referanser


## Eksterne lenker
* 
* Fotoalbum fra Noregfabrikken, 1932 på www.flickr.com
Loboscelidiinae

* 
 
**Loboscelidiinae** er en underfamilie eller familie av broddveps i gruppen Chrysidoidea.

## Utseende
Små (2–4 millimeter), forholdsvis spinkle, brunlige vepser uten metallisk glans. Hos denne gruppen er det stor forskjell på kjønnene, det har ført til at hanner og hunner i denne gruppen med dårlig kjent biologi har blitt ført til ulike slekter . Hannene er spinklere bygd og har en lang, tynn antenne, mens hunnens antenne er kort, flat og bred. Antennene er festet på en "hylle" i ansiktet og er knebøyde. Beina er ofte noe utvidete, særlig leggene. Hodet har en markert "hals", på thorax er "skuldrene" (tegulae) påfallende store, de dekker vingefestene.
 
## Levevis
Ingenting er kjent med sikkerhet om biologien til disse sjelden innsamlede vepsene, men man antar at de kan snylte på egg av spøkelsesinsekter i likhet med den beslektede gruppen Amiseginae.

## Utbredelse
Gruppen er utbredt i Sørøst-Asia og Australia.

## Systematisk inndeling
Gruppen har tidligere blitt plassert i familiene Diapriidae, Figitidae eller som en familie for seg, Lophoscelidiidae.

* Ordenen vepser (vepser, humler, bier og maur) (Hymenoptera) 
** Underordenen stilkvepser (Apocrita)
*** delgruppe broddvepser (Aculeata) 
**** Overfamilien Chrysidoidea
***** Familien gullvepser, Chrysididae 
****** Underfamilien **Loboscelidiinae** 
******* Slekten *[[Loboscelidia]]* Westwood, 1874
******* Slekten *[[Rhadinoscelidia]]* Kimsey, 1988

## Referanser


## Eksterne lenker
* 
* Artsdatabanken.no
* Chrysis.net – italiensk, engelskspråklig nettside om gullveps 
* Chrysididae på ''Tree of life''
Christianssands Seilforening

**Christianssands Seilforening (CSF)** er en seilforening i Kristiansand. Foreningen ble stiftet 16. juli 1881 og er fortsatt meget aktiv. Foreningen er tilknyttet Vest-Agder Seilkrets i Norges Seilforbund.

Foreningens hovedanlegg er Seilloftet i gjestehavna i Kristiansand. Foreningen har også en stor brygge og egen hytte/startbu på Kjeltringholmen i Kristiansandsfjorden, til fri benyttelse for foreningens medlemmer. Foreningen arrangerer kurs og regattaer for alle aldre. CSF holder også nybegynnerkurs for folk i alle aldre.

Foreningens seilere konkurrerer i flere forskjellige båtklasser, men er mest aktive i joller og havseilere. Jollegruppa for klassen Optimist er den største, og er delt inn i tre forskjellige klasser der man seiler ut ifra sitt nivå. Foreningen har flere ganger i perioden 2015–2020 fått besteplasseringer i Optimist-klassen på Sørlandet, med Nicolai Østeby som sørlandsmester i 2015, 2016 og 2017, Helle Øren-Svensen på 2.&nbsp;plass i 2015 og 2016, og Bendik Stening på 2.&nbsp;plass i 2017 (A-klassen).

## Aktive seilere i nasjonale og internasjonale regattaer

## Eksterne lenker
* CSF, hjemmeside
Parnopini

*

**Parnopini** er en gruppe av broddveps i familien gullvepser i overfamilien Chrysidoidea.

## Utseende
Små til middelsstore, metallisk grønne, blå eller kobberfargede gullvepser. Som vanlig for gullvepser er kutikulaen svært hard med grov skulptur. Denne gruppen har nokså bred kroppsform.

## Levevis

## Utbredelse

## Systematisk inndeling

* Ordenen vepser (vepser, humler, bier og maur) (Hymenoptera) 
** Underordenen stilkvepser (Apocrita)
*** delgruppe broddvepser (Aculeata) 
**** Overfamilien Chrysidoidea
***** Familien gullvepser, Chrysididae 
****** Underfamilien Chrysidinae 
******* Stammen **Parnopini** 
******** Slekten *[[Cephaloparnops]]* Bischoff, 1910
******** Slekten *[[Isadelphia]]* Semenov, 1901
******** Slekten *[[Parnopes]]* Latreille, 1796 - i Europa:
********* *[[Parnopes grandior]]* (Pallas, 1761) - funnet i Sør- og Mellom-Europa

## Eksterne lenker
* 
* Chrysis.net – italiensk, engelskspråklig nettside om gullveps 
* Chrysididae på ''Tree of life''
* van Noort, Simon (uten dato) WaspWeb - Parnopine wasps of Africa and Madagascar. https://web.archive.org/web/20101013225404/http://www.waspweb.org/Chrysidoidea/Chrysididae/Chrysidinae/Parnopini/index.htm
* bugguide.net - bildegalleri over nordamerikanske arter
Kristiansand Svømmeallianse

**Kristiansand svømmeallianse (KSA)** ble dannet som en sammenslutning av svømmeklubbene i Kristiansand 18. august 1987.  Kristiansand Svømmeklubb som var den første svømmeklubben i byen ble stiftet 9. september 1922.

Formålet for KSA er å drive svømmeopplæring og svømmeidrett for barn og ungdom på alle nivåer. Klubben skal tilby grunnleggende svømmeopplæring for de minste, utviklingsmuligheter for aktive svømmere og mulighet for elitesatsing.

## Eksterne lenker
* KSA, hjemmeside
Leif C. Rolstad

**Leif Crawford Rolstad** (1907–1988) var en norsk offiser. Han avanserte til generalmajor før han gikk av i 1972. Rolstad var ved Hærens overkommando under felttoget i Norge april 1940 som Otto Ruges liaisonoffiser og var sjef for Brigaden i Nord-Norge.

## Liv
Leif Crawford Rolstad ble født 3. august 1907 i Kristiania. Foreldrene var Carl Rolsted (født 1874) og Mary Hopestill Hick (født 1884). Rolstad vokste opp i Stavanger og tok examen artium ved Kongsgård skole i Stavanger i 1926.

Rolstad døde 21. januar 1988 og ble begravet ved Vestre gravlund.

## Militær karriere
Rolstad var utdannet ved Krigsskolen og den Militære høiskole. Han tjenestegjorde i Generalstaben og var ved Hærens overkommando under felttoget i Norge april 1940 (Otto Ruges liaisonoffiser). Rolstad hadde en kort periode en sivil jobb, men ble arrestert i 1940 og da han slapp ut rømte han til Sverige og videre til England (ifølge Kramish reiste Rolstad sammen med Foley og Reid til England). Rolstad var med til Finnmark etter at tyske styrker hadde oppgitt området høsten 1945.

Etter krigen gjennomgikk han blant annet NATO Defense College og han var stabssjef ved oppbygging av Tysklandsbrigaden. Rolstad var den første sjefen for brigaden i Nord-Norge og han var direktør ved Forsvarets høgskole.

## Andre verdenskrig
I 1980 utga han *April 1940. En krigsdagbok* basert på Margaret Reids dagbok og hans egne notater. Reid var sekretær for Frank Foley. Kaptein Rolstad mottok som vakthavende 8. april melding om tyske styrkeforflytninger sør for Danmark og torpederingen av MS «Rio de Janeiro» ved Lillesand. Ifølge egen beretning mente Rolstad dette måtte føre til øyeblikkelig mobilisering, og ble lamslått da kommanderende general mente disse skipene bare var på avveie. Klokken 23:23 samme kveld mottok han melding om angrep i ytre Oslofjord. Tidlig om morgenen 9. april og utover formiddagen evakuerte Rolstad overkommandoen først til Slemdal, så til Eidsvoll og videre til Elverum. Senere flyttet overkommandoen til gårder ved Øyer og 13. april kom Foley og Reid fra Åndalsnes til Øyer og sluttet seg til Ruges overkommando.

I eksil medvirket kaptein Rolstad ved opplæring av styrkene blant annet før landgangen i Normandie.

## Utmerkelser
Rolstad var tildelt følgende utmerkelser:
* Deltagermedaljen med rosett
* Haakon VIIs 70-årsmedalje
* Bronze Star Medal med eikeløv
* Offiser av Order of the British Empire
* 1939–1945 Star
* Defence Medal
* Ridder av 1.klasse av Sverdordenen 
* Norges idrettsforbunds 100-årsmedalje

## Bibliografi
* 
* 

## Referanser
Ales Adamovitsj

**Ales Adamovitsj** (1927–1994) var en sovjetisk-belarusisk forfatter og kritiker.

Adamovitsj var professor og medlem av Vitenskapsakademiet i Belarus, doktor i filologi, og medlem av Det øverste sovjet 1989–1992. I 1988 deltok han, sammen med blant andre Andrej Sacharov, i grunnleggelsen av menneskerettsorganisasjonen Memorial. Adamovitsj var høyt respektert for sin sivilkurasje og kompromissløse ærlighet.

Adamovitsj skrev på russisk og belarusisk. Han er mest kjent for bøkene *Хатынская повесть* (*Fortellingen om [[Khatyn]]*) og *Блокадная книга* (*Blokadeboken*). Den sistnevnte handler om livet i Leningrad under tyskernes beleiring av byen under andre verdenskrig. Adamovitsj skrev boken sammen med Daniil Granin.

Sammen med filmregissøren Elim Klimov skrev han manus til filmen *Gå og se* (Иди и смотри, 1985). Den belarusiske forfatteren og nobelprisvinneren i litteratur – Svetlana Aleksijevitsj – er sterkt inspirert av Adamovitsj.

## Verker (utvalg)
* *Война под крышами* (1960, roman, *Krigen under takene*)
* *Сыновья уходят в бой* (1963, roman: *Sønnene drar til kampen*)
* *Хатынская аповесць* (1972, 1976, roman: *Fortellingen om [[Khatyn]]*)
* *Karateli* (1982, roman: „Bøddelknekter – *Havets lykke eller levnedsbeskrivelser fra [[Hyperborea|hyperboreerne]]*“)
* *Иди и смотри* (1985, dreiebok til filmen av samme navn: *Gå og se*)
* *Я з вогненнай вёскі...* (1975, dokumentasjon, med Ja. Bryl og U. Kamenski: *Jeg kommer fra ildlandsbyen*)
* *Блокадная книа* (1979, dokumentasjon, met Daniil Granin: *Blokadeboken*)
* *Den stumme* (novelle, filmet 2006 som *Franz i Polina* med Adrian Topol: *Franz + Polina – En kjærlighet i krig*)

## Fotnoter

## Referanser


## Eksterne lenker
* 
*
Friidrett under de britiske samveldeleker 1970

**Friidrett under de britiske samveldeleker  1970**.  Friidrett var en av flere sporter under British Commonwealth Games som ble arrangert i Edinburgh i Skottland i perioden 16. til 25. juli 1970. Det var de niende lekene i det som kom til å bli Samveldelekene (Commonwealth Games) fra 1978. I lekene i 1970  ble det konkurrert i 36 øvelser i friidrett, 23 for menn og tretten for kvinner. Australia ble beste nasjon med ti gullmedaljer foran England med sju.

## Medaljer

## Eksterne lenker
* Commonwealth Games
Organisk søk

**Organiske søkeresultater** er en resultatopplisting fra søkemotorer. Resultatene blir listet opp i prioritert rekkefølge ut ifra relevansen til søkestrengen. 

Motsetningen til organiske søkeresultater er resultater i form av annonser som presenteres ut ifra interessen til og betaling fra annonsører. 

Søkestrengen kan være på ett eller flere ord, tall eller tegn. Brukeren kan derfor velge søkestrenger fritt, for eksempel ved å skrive inn enkeltord eller hele setninger. 

## Bakgrunn
Søkemotorer som Google, Yahoo, Bing og norske Kvasir presenterer annonser sammen med organiske søkeresultater. Søkene er gratis og finansiert av annonsene. 

Annonsene er ikke-organiske søkeresultater. De vil som hovedregel være  formatert for å skille seg fra de organiske søkeresultatene.  Annonsene kan ha forskjellige formater. De kan for eksempel være merket med annonse eller være presentert med samme formatering som de organiske søkeresultatene, men ha gul bakgrunnsfarge eller på annen måte skille seg ut. 

Mange brukere klarer likevel ikke å se forskjellen og kan derfor oppleve at ikke-organiske søkeresultater er presentert med samme grad av objektivitet som organiske søkeresultater.
Zuzana Piussi

**Zuzana Piussi **  (født 21. oktober 1971) er en slovakisk filmregissør, teaterregissør , manusforfatter, filmfotograf og dokumentarist. 
Hun  studerte  ved Academy of Music and Performing Arts   i Bratislava  (VŠMU) .  
Hun debuterte  med dokumentarfilmen  *Výmet* (*Wipe out*)  i år 2003

## Utvalgt filmografi

### Som regissør

### Dokumentarfilm

* *Fenomén Šmejdi*  (2014) 
* *Priamy prenos*  (2014) (*World-wide*)
* *Krehká identita*  (2012) (*Fragile Identity*)
* *Od Fica do Fica*  (2012)  (*From Fico to Fico*) 
* *Muži revolúcie*  (2011) (*Men of the Revolution*)
* *Kuracia láska*  (2011)  (*Chicken Love*) 
* *Nemoc tretej moci *  (2011)  (*Disease of the Third Power *)
* *Hrdina našich čias*  (2009) (*A Hero of Our Time*)
* *Koliba* (2009) 
* *Myslím, tedy slam*  (2008)  (*I think, therefore slam*) 
* *Babička*  (2008) (Grandmother)
* *Stoka – Epilog *  (2007)   
* *Stoka*  (2007)  
* *Anjeli plačú*  (2005) (*Angels Cry*)
* *Bezbožná krajina* (2004) (*Godless country*) (TV-filmen)
* *Výmet*  (2003)  (*Wipe out*) 

### Som manusforfatter

* *Krehká identita*  (2012) (*Fragile Identity*)
* *Nemoc tretej moci *  (2011)  (*Disease of the Third Power *)
* *Hrdina našich čias*  (2009) (*A Hero of Our Time*)

## Referanser


## Eksterne lenker
* 
*  filmkult.refresher.sk (slovakisk) 
*  eurochannel.com (engelsk)
*  pianomedia.sk (engelsk)
* czechfilm.co.uk (engelsk) 
*  kultura.sme.sk (slovakisk)
Britiske samveldeleker 1974

**Britiske samveldeleker 1974**. Lekene (British Commonwealth Games) var de tiende lekene som senere (fra 1978) ble til Samveldelekene (Commonwealth Games). De fire første lekene het de britiske imperielekene (British Empire Games) de neste fire (1958-1974) het (British Empire and Commonwealth Games). Lekene i 1974 ble arrangert i Christchurch på New Zealand i perioden 24. januar til 2. februar 1974. Det var 1276 utøvere og 372 funksjonærer fra 38 nasjoner som deltok i ti sporter. Lekene ble åpnet av Prins Charles. Australia ble beste nasjon med 29 gullmedaljer foran England med tjueåtte.

## Medaljer

## Deltakende nasjoner

Det var 38 nasjoner/land/lag som deltok i lekene i 1974

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Idretter

* Badminton
* Boksing
* Bowls
* Bryting
* Friidrett
* Skyting
* Stuping
* Svømming
* Sykling
* Vektløfting

## Eksterne lenker
* Commonwealth Games
Kristiansand Roklubb

**Kristiansand Roklubb** (stiftet 13. mai 1936) er en roklubb i Kristiansand, som driver med roaktivitet, trening og regattaer i forskjellige typer robåter. 

Klubben har eget klubbhus ligger på den kunstige øya Kjøita, ved østre elvebredde av Otra, med båthus, treningsapparater og selskapslokaler.

## Meritter
Under NM i roing 2010 på Årungen, tok roklubben to NM-gull, fire sølvmedaljer og to bronsemedaljer. Et av NM-gullene kom i dobbeltfirer med Christian Kersten, Truls Albert, Helge Tønnessen og Anstein Due, mens Albert og Tønnessen også tok sølv i dobbeltsculler – bak Horten Roklubb med Bjørn Jostein Singstad og Olaf Tufte. Åtteren tok bronsemedalje bak Norske Studenters Roklub og Christiania Roklub.

## Referanser


## Eksterne lenker
* 
* 
* Kristiansand Roklubb hos Aftenposten
École pour l’informatique et les nouvelles technologies

**École pour l'informatique et les nouvelles technologies** er en fransk universitet i Le Kremlin-Bicêtre, nord i Frankrike, som uteksaminerer eksperter innen informasjonsteknologi. Universitetet er medlem av IONIS Education Group.

## Referanser


## Eksterne lenker
*
Boksing under de britiske samveldeleker 1974

**Boksing under de britiske samveldeleker  1974**.  Boksing var en av flere sporter under British Commonwealth Games som ble arrangert i Christchurch på New Zealand i perioden 24. januar til 2. februar 1974.  Det var de tiende lekene i det som kom til å bli Samveldelekene (Commonwealth Games) fra 1978. Det var tredje gangen Boksing var med på programmet i Samveldelekene. I lekene i 1974 ble det konkurrert i elleve vektklasser i boksing, kun for menn. Alle tapende semifinalister fikk bronsemedaljer. England ble beste nasjon med tre gullmedaljer foran Uganda og Nigeria med to hver.

## Medaljer

## Eksterne lenker
* Commonwealth Games
Khatyn

:*Må ikke forveksles med [[Katyn (sted)|Katyn]] i Russland*.

**Khatyn** (belarusisk/russisk: Хатынь) var en landsby i Belarus, 60 kilometer fra hovedstaden Minsk. Den 22. mars 1943 ble landsbyen utslettet av de tyske okkupanter med hjelp av ukrainske og belarusiske kollaboratører fra 118. Schutzmannschaft-bataljon. Man påstod at landsbyfolket hadde hjulpet partisanene. Folk ble brent levende og landsbyen totalt ødelagt.

Om morgenen den 22. mars gikk nazistene under befal av SS-Oberführer Oskar Dirlewanger inn i landsbyen. Beboerne visste intet om at en tysk bilkolonne samme morgen var blitt overfalt av partisaner seks kilometer fra Khatyn og at en tysk offiser, Hans Woellke, ble drept. Tyskerne bestemte seg for å ta ut sin hevn på landsbyen. Hele landsbybefolkningen, inklusive barn og gamle, ble ført sammen inn i en låve i det lokale kolkhoset. Alle som forsøkte å flykte ble skutt i hjel av salver fra automatvåpen. Da de var blitt innelåst la tyskerne ut halm rundt låven, helte på bensin og tente på. Ilden spredte seg raskt og snart var alt over. 149 personer, av dem 75 var barn under 16 år, døde i Khatynmassakeren.

## Referanser


## Eksterne lenker
*
Peter Kerekes

**Peter Kerekes** (født 3. april 1973 i Košice i Tsjekkoslovakia, nåværende Slovakia) er en slovakisk filmregissør, manusforfatter, dokumentarfilmskaper og filmprodusent.

Han studerte ved Academy of Music Arts i Bratislava (VŠMU 1991–1998). Han debuterte  med dokumentarfilmen *Človek o knihe, kniha o človeku*  i år 1994. Blant hans mest kjente dokumentarfilmer er *Ako sa varia dejiny * (*Cooking History*) og *Zamatoví teroristi* (*Velvet Terrorists*). 
## Filmografi (utvalg)

### Som regissør
* *Cenzorka*  (2019)  (*107 Mothers*)
* *Bata, první globalista*  (2019)  (*Batastories*)
* *Bata, un cordonnier à la conquête du monde (Fransk dokumentar TV-film)  (2018)
* *Šesť zmyslov Paríža*  (dokumentar TV-serie)  (2017)
* *Herec: Ivan Mistrík*  (TV-filmen)  (2014)
* *Ukrajinská Čítanka*  (dokumentar TV-serie)  (2015) (sammen med: Lucie Králová, Martina Malinová, Jan Gogola ml., Filip Remunda, Aga Woszczyńska, Peter Kerekes, Marek Šulík, Pavol Pekarčík, Zuzana Liová, Vladimír Morávek, Pavel Řehořík, Bohdan Bláhovec, Jan Antonín Pitínský )
* *Druhý pokus*  (short)  (2014)  (*Second Chance*)
* *Slovensko 2.0*  (2014)  (*Slovakia 2.0*) (sammen med:Viera Cákanyová, Juraj Herz, Miro Jelok, [[Iveta Grófová]], Peter Kristúfek, [[Zuzana Liová]], Ondrej Rudavsky, Miso Suchy, [[Martin Šulík]])
* *Zamatoví teroristi*  (2013)  (*Velvet Terrorists*)
* *Čo by keby*  (2010)  (TV-serie)
* *Brno 1969*  (2009)  (TV-filmen)
* *Ako sa varia dejiny*  (2008)  (*Cooking History*) 
* *Pomník, ktorý nebol *  (2005)  (TV-serie)
* *Über die Grenze - Fünf Ansichten von Nachbarn*  (2004)  (*Across the Border: Five Views from Neighbours *) 
* *66 sezón*  (2003)  (*66 Seasons *) 
* *Zuzana od 8.00 do 17.00 *  (2000)  (*Zuzana from 8.00 to 17.00*) 
* *Ladomírske morytáty a legendy*  (1998)  (*The Legends and Morytates of Ladomirova*) (TV-filmen)
* *Balog Jozsef, Príbenník * (1996) 
* *O troch dňoch v Jasovskom kláštore*  (1996) 
* *Človek o knihe, kniha o človeku* (1994)

=== Som produsent ===

* *Zamatoví teroristi*  (2013)  (*Velvet Terrorists*)
* *Lunik IX*  (2011)  
* *Ako sa varia dejiny*  (2008)  (*Cooking History*) 
* *66 sezón*  (2003)  (*66 Seasons *)

=== Som manusforfatter ===

* *Druhý pokus*  (short)  (2014)  (*Second Chance*)
* *Slovensko 2.0*  (2014)  (*Slovakia 2.0*)
* *Zamatoví teroristi*  (2013)  (*Velvet Terrorists*)
* *66 sezón*  (2003)  (*66 Seasons *)  
* *Ladomírske morytáty a legendy*  (1998)  (*The Legends and Morytates of Ladomirova*) (TV-filmen)
* *Milenci bez siat* (1996)  (*Lovers Without Clothes'')

## Familie
'Peter Kerekes er gift med filmregissør og animatør Katarína Kerekesová.

## Referanser


## Eksterne lenker
* 
*  acrosstheborder.at (engelsk)
*  mischief-films.com (engelsk)
*  idfa.nl (engelsk)
*  cineuropa.org (engelsk)
Samveldelekene 1978

**Samveldelekene 1978**. Lekene, Commonwealth Games i 1978 var de ellevte samveldelekene. De fire første lekene (1930-1954) het de britiske imperielekene (British Empire Games) de neste fire (1958-1970) het British Empire and Commonwealth Games og lekene i 1974 og 78 het British Commonwealth Games.

Lekene i 1978 ble arrangert i Edmonton i Alberta i Canada i perioden 3. til 12. august 1978. Det var 1475 utøvere fra 47 nasjoner som deltok i elleve sporter. Lekene ble åpnet av Elizabeth II. Australia ble beste nasjon med 29 gullmedaljer foran England med tjueåtte.

## Medaljer

## Deltakende nasjoner

Det var 46 nasjoner/land/lag som deltok i lekene i 1978

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 

## Idretter

## Eksterne lenker
* Commonwealth Games
Sigurds verden

**Sigurds verden** er et norsk reiseprogram med Sigurd Sollien som gikk på TVNorge i 2002 og 2004. Programmet skildret Solliens besøk i 18 land og områder verden over. Serien etterfulgte *[[Silje og Sigurd – et slags reiseprogram]]*, men denne gang uten Silje Stang. Programmet ble godt mottatt, men ble ikke en like stor seersuksess som *Silje og Sigurd*.

Det ble sendt i reprise i 2005.

## Seertall
Premieren ble bare sett av 130 000 (mot 355 000 for *Silje og Sigurd*). Tallene tok seg opp etter en stund, men klarte aldri å nå sin forløper.

205 000 så premieren av andre sesong.

## Sesonger og reisemål
Første sesong bestod av 10 program som ble sendt i perioden 17. september til 19. november 2002. Reisene ble foretatt i Brasil, Skottland, Thailand, Kanariøyene, Frankrike, Wales, Tanzania, Malawi, Den dominikanske republikk og Finland. I tillegg ble det sendt to spesialepisoder, der den ene bestod av høydepunkter fra sesongen og den andre var en halvtimes episode som het "Bak Sigurds verden" og som omhandlet folkene bak kamera.

Andre sesong bestod av 8 program som ble sendt i perioden 22. februar til 18. april 2004. Reisemålene var Arizona, Ungarn, Trinidad og Tobago, India og Maldivene, Kapp Verde, Namibia, Filippinene og Singapore.

## Referanser
Forlagshuset i Vestfold

**Forlagshuset i Vestfold AS** består av fire imprintforlag, Liv forlag, Lyst forlag, Jubel forlag og Forglemmegei forlag. Forlaget ble startet som et enkeltmannsforetak i høsten 2010, og endret til aksjeselskap to år senere. Forlaget eies av Myriam Halden Bjerkli og holder til på Skreppestad i Larvik. Forlagene gir ut bøker i flere sjangere, og har pr 01.01.2020 gitt ut ca. 300 bøker av over 200 forfattere fra hele landet.

## Eksterne lenker
* forlagshusetivestfold.no
*Nå kan du bli dikter. Artikkel i Østlandsposten 2015
*Full fart for forlagsfolket. Artikkel i Østlandsposten 2016
*Årets debutanter. Artikkel i Østlandsposten 2016
*Hele Norge skriver. Artikkel i Morgenbladet 2020
BunsenLabs

**BunsenLabs Linux** er en Linux-distribusjon som er basert på Debian. Den oppstod som en etterfølger av CrunchBang Linux, og utgikk fra Debian versjon 9.6 «Stretch». Den tilbyr et lite ressurskrevende grafisk brukergrensesnitt i form av vindushåndtereren Openbox.

BunsenLabs Linux har sitt eget nettsted hvor man kan hente programvare, men det store flertall av programpakker er det samme som Debians.

Siste versjon er versjon *Beryllium* som ble lansert 19. december 2022.

## Referanser


## Eksterne lenker
* Offisielt nettsted
* BunsenLabs forums